Diari Oficial de la Generalitat Valenciana


Sumari del DOGV 8315, del 12-06-2018 (2018/5757)

RESOLUCIÓ de 8 de juny de 2018, del conseller d'Hisenda i Model Econòmic i president de l'Institut Valencià d'Administració Tributària, de modificació parcial de la Resolució de 4 de juliol de 2016, de delegació de determinades competències en òrgans de l'Institut Valencià d'Administració Tributària (IVAT).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5757


Data del document
:   08-06-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 8 de juny de 2018, del conseller d'Hisenda i Model Econòmic i president de l'Institut Valencià d'Administració Tributària, de modificació parcial de la Resolució de 4 de juliol de 2016, de delegació de determinades competències en òrgans de l'Institut Valencià d'Administració Tributària (IVAT). [2018/5757]  
Per mitjà del Decret 84/2015, de 29 de maig, del Consell, pel qual s'aprova l'Estatut de l'Institut Valencià d'Administració Tributària i es modifica el Reglament orgànic i funcional de la Conselleria d'Hisenda i Administració Pública, aprovat pel Decret 20/2013, de 25 de gener, del Consell, s'ha desenvolupat l'estructura de l'Institut i s'han fixat les funcions de cada departament i de les unitats administratives que en depenen.  
La creació d'aquest Institut Valencià d'Administració Tributària es va realitzar per la Llei 7/2014, de 22 de desembre, de mesures fiscals, de gestió administrativa i financera i d'organització de la Generalitat, com a entitat autònoma, de caràcter administratiu, adscrit a la conselleria competent en matèria d'hisenda i amb personalitat jurídica pròpia, autonomia funcional i de gestió i plena capacitat d'actuar per a organitzar i exercir les funcions que se li atribuïsquen i, d'acord amb l'Ordre 4/2015, de 28 de desembre, de la Conselleria d'Hisenda i Model Econòmic, de posada en funcionament de l'Institut Valencià d'Administració Tributària, les activitats de l'institut es van iniciar l'1 de gener de 2016.  
  
Amb la finalitat d'aconseguir una major economia i agilitat en la tramitació d'expedients, que redunde a millorar la qualitat en la prestació de funcions que té assignades l'Institut Valencià d'Administració Tributària, es van delegar per Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària certes competències en els òrgans de l'institut en funció de les atribuïdes per l'esmentat Decret 84/2015, de 24 de maig, del Consell.  
Amb posterioritat, es va dictar el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, amb una nova configuració tant de l'àmbit competencial del departament com de la seua estructura organitzativa. Com a conseqüència d'aquestes modificacions, es va aprovar, per a aconseguir la seguretat jurídica i l'eficàcia administrativa, la Resolució de 24 de juliol de 2017, del conseller d'Hisenda i Model Econòmic, de delegació de determinades competències en òrgans d'aquesta conselleria.  
El dia 3 d'abril de 2018 es va publicar en el Diari Oficial de la Generalitat Valenciana la Resolució de 20 de febrer de 2018, del conseller d'Hisenda i Model Econòmic i president de l'Institut Valencià d'Administració Tributària, de modificació parcial de la Resolució de 4 de juliol de 2016, de delegació de determinades competències en òrgans de l'Institut Valencià d'Administració Tributària (IVAT).  
Com que s'ha posat de manifest la necessitat d'efectuar la modificació puntual de la Resolució de 24 de juliol de 2017, amb la finalitat d'aconseguir major agilitat i eficàcia en la resolució de determinats assumptes, de conformitat amb allò que estableixen els articles 9 i 10, de la Llei 40/2015, d'1 d'octubre, de règim jurídic del sector públic i, fent ús de les atribucions conferides en l'article 63, de la Llei 5/1983, de 30 de desembre, del Consell, resolc:  
  
Primer  
Modificar l'article 1.1.a de la Resolució de 4 de juliol de 2016, del conseller d'Hisenda i Model Econòmic i president de l'Institut Valencià d'Administració Tributària, de delegació de determinades competències en òrgans de l'Institut Valencià d'Administració Tributària (IVAT), amb la redacció següent:  
«a) L'exercici de totes les facultats ordinàries en matèria de contractació, exclosa l'adjudicació de contractes majors.»  
  
València, 8 de juny de 2018.- El conseller d'Hisenda i Model Econòmic i president de l'IVAT: Vicent Soler i Marco.